
	„Global Entrepreneur Programme“ (GEP) – JK vyriausybės programa, skirta padėti užsienio technologijų verslų įkūrėjams kurti ir plėsti verslą JK, suteikiant mentorystę, tinklų prieigą ir praktinę paramą.

	Naudinga MVĮ įmonėms, norinčioms augti JK.
	Small Business

	25/09
	JK maisto ir gėrimų prekybos deficitas pirmąjį 2026 m. pusmetį siekė rekordinį £21,1 mlrd. Eksporto apimtys per metus sumažėjo 11,7 %, nes „Brexit“ padidino prekybos kliūtis, o Donald Trump tarifai apsunkino eksportą į JAV. Maisto pramonė perspėja, kad mažėjantis konkurencingumas ir didėjanti priklausomybė nuo importo gali kelti grėsmę JK maisto saugumui, todėl verslo organizacijos ragina vyriausybę stiprinti vietinę maisto gamybą ir mažinti prekybos kliūtis.
	Brexit and Donald Trump’s tariffs push UK’s food and drink trade deficit to £21bn (FT), Ongoing border friction weighing on food exports 

	
	JK vyriausybė paskelbė naują „Your First Home“ schemą, pagal kurią pirmą būstą perkantiems asmenims, sumokėjusiems 2,5 proc. pradinį įnašą, būtų suteikiama 20 proc. būsto vertės nuosavo kapitalo paskola; po šio pranešimo pagrindinių JK būsto statytojų akcijos smarkiai kilo. Schema siekiama paskatinti būsto rinką ir statybas
	https://www.ft.com/content/964a6d85-a6d9-4017-90ef-30ffcd8d7f8d?syn-25a6b1a6=1 

	Lietuvos turizmo sektoriui aktuali informacija

	10/09
	Anglijos merams ir savivaldybių vadovams planuojama suteikti teisę įvesti procentinį turizmo mokestį už nakvynes viešbučiuose, svečių namuose ir „Airbnb“ tipo būstuose. Nors vietos lyderiai teigia, kad šis mokestis suteiktų papildomų lėšų viešosioms paslaugoms, transportui ir turizmo infrastruktūrai, svetingumo sektorius įspėja apie galimą atostogų kainų augimą, darbo vietų praradimą ir žalą turizmo verslui.
	England’s mayors to be allowed to introduce unlimited tourism tax (FT), Ministers face backlash from hospitality industry over ‘tourist tax’ plans (The Guardian), Labour mayors in England vow to cap tourist tax at 5% (BBC)

	Bendradarbiavimui MTEPI srityse aktuali informacija: mokslas (R&D), inovacijos, gyvybės mokslai

	
	JK gyvybės mokslų sektoriaus institucijos ir agentūros.
	UK life sciences support - GOV.UK (www.gov.uk)
Healthcare and life sciences - great.gov.uk international

	22/09
	JK skirs £20 mln. keturiems naujiems reguliavimo mokslo ir inovacijų centrams, kurie suburs akademinės bendruomenės, pramonės, sveikatos apsaugos ir reguliavimo ekspertus. Centrai daugiausia dėmesio skirs dirbtiniam intelektui, personalizuotai medicinai, ankstyvai ligų diagnostikai ir naujoms technologijoms.
	Funding opportunity launched to strengthen UK regulatory science and support healthcare innovation (GOV.UK)

	Energetika, transportas, aplinka ir klimato kaita, žaliosios technologijos, kibernetinis saugumas

	06/09
	„Jaguar Land Rover“ per artimiausius dvejus metus planuoja panaikinti apie 4 000 darbo vietų, daugiausia vadovybės, rinkodaros ir tyrimų bei plėtros srityse. Taip siekiama sutaupyti £1,7 mlrd. ir sumažinti veiklos sudėtingumą. Bendrovę spaudžia silpnesni pardavimai, JAV tarifai, praėjusių metų kibernetinės atakos padariniai ir stiprėjanti Kinijos automobilių gamintojų, tokių kaip „Chery“, „Omoda“ ir „Jaecoo“, konkurencija. Sprendimas laikomas rimtu smūgiu darbuotojams ir vyriausybės planams atgaivinti šalies pramonę.
	Jaguar Land Rover plans up to 4,000 job cuts as Chinese rivals pile on pressure (FT), Jaguar Land Rover confirms plan to cut 4,000 jobs over two years (The Guardian)

	09/09
	Nacionalinės oro eismo tarnybos (NATS) sistemų gedimas sukėlė šimtus skrydžių atšaukimų ir didelius vėlavimus. Tai jau trečias didelis NATS gedimas per ketverius metus. Didžiausios problemos kilo Heathrow, Gatwick ir kituose JK oro uostuose, paveikdamos tūkstančius keleivių.
	Passengers unlikely to be due compensation after air traffic control glitch, says regulator (BBC)

	11/09
	JK vyriausybė paskelbė skirsianti 1 mlrd. svarų sterlingų 29 naujiems Didžiojoje Britanijoje pagamintiems bateriniams elektriniams traukiniams. Jie kursuos Šiaurės Anglijoje ir užtikrins greitesnes, patikimesnes bei didesnės talpos paslaugas, kartu remdami daugiau kaip 6 000 darbo vietų visoje šalyje. Traukiniai bus gaminami „Alstom“ gamykloje Derbyje nuo 2028 m., o eksploatuoti pradėti nuo 2034 m. Jie sutrumpins kelionių laiką, mažins taršą neelektrifikuotuose geležinkelio ruožuose ir pagerins keleivių patogumą bei prieinamumą.
	New British-built trains to transform railways and reindustrialise Britain (GOV.UK)

	16/09
	„McLaren Automotive“ planuoja investuoti apie £500 mln. į mokslinių tyrimų, plėtros ir gamybos pajėgumų išplėtimą JK, įskaitant investicijas į technologijų centrą Woking mieste, bei pristatyti pirmąjį hibridinį visureigį. Įmonė taip pat ketina kurti variklius ir transmisijas, iki 2032 m. sukurti apie 1 000 naujų darbo vietų ir prisidėti prie dar 3 000 darbo vietų platesniame automobilių sektoriuje. Šios investicijos suteiktų postūmį sunkumų patiriančiai JK automobilių pramonei, kuri susiduria su JAV tarifais, Kinijos konkurencija, silpnais pardavimais ir didelėmis energijos kainomis.

Per savaitę į JK automobilių pramonę paskelbta investicijų už daugiau nei £1 mlrd. £350 mln. investuoja Bentley, £500 mln. – McLaren, o £170 mln. – Nissan. Bentley investicija padės išsaugoti apie 4 000 darbo vietų Crewe mieste ir rems elektromobilių gamybą bei vietines tiekimo grandines.
	McLaren to compete against Lamborghini and Ferrari with its first SUV (FT), Boost for UK auto sector as McLaren unleashes £500m investment to help reindustrialise Britain (GOV.UK) McLaren to create 1,000 UK jobs in product overhaul (FT) GOV.UK

	17/09
	Europos automobilių gamintojai ragina ES ir JK atidėti griežtesnių taisyklių taikymą elektromobiliams. Perspėja, kad dėl pokyčių daugumai parduodamų elektromobilių gali būti taikomi 10 proc. tarifai.
	European carmakers warn EU-UK tariffs could be ‘catastrophic’ (FT)

	17/09
	Andy Burnham teigia, kad beveik 30 mln. svarų sterlingų finansavimas suteiks JK bendruomenėms galimybę pačioms kurti ir valdyti švarios energijos projektus. Pasak jo, tai ne tik padės kovoti su klimato kaita ir mažinti energijos sąskaitas, bet ir leis vietos gyventojams tapti atsinaujinančios energetikos projektų dalininkais bei pasilikti dalį jų sukuriamos ekonominės naudos. Programa ilgainiui turėtų būti išplėsta iki daugiau nei 1 000 projektų, investuojant apie 1 mlrd. svarų.
	British people understand the climate crisis threat. Today I’m empowering them to tackle it (The Guardian)

	23/09
	JK vyriausybė investuos £90 mln. į šilumos tinklus, kurie leis daugiau nei 750 000 namų gauti švaresnį ir pigesnį šildymą. Didžiausias projektas Londone, kuriam skirta £41 mln., turėtų aprūpinti šiluma apie 650 000 namų, o visos investicijos taip pat turėtų sukurti daugiau nei 2 000 darbo vietų ir padėti sumažinti priklausomybę nuo dujų.
	Families set to save money through new and upgraded heat networks (GOV.UK)

	28/09
	JK biodegalų gamintojai kritikavo vyriausybės sprendimą neįvesti daugiau nei £250 už toną siekiančių tarifų subsidijuojamam JAV biodizeliui, nors oficiali analizė nustatė, kad tokie tarifai apsaugotų vietos gamintojus. Vyriausybė teigė, kad tarifai vartotojams kainuotų apie £46 mln., palyginti su maždaug £3 mln. nauda JK gamintojams. 
	UK biodiesel industry attacks rejection of duties on cheaper US imports (FT)

	29/09
	Vidutinė dyzelino kaina JK pirmą kartą istorijoje artėja prie £2 už litrą dėl tiekimo sutrikimų Artimuosiuose Rytuose ir Rusijoje bei galimo JAV eksporto ribojimo. Kadangi JK importuoja apie 55 % kelių dyzelino, brangesnis kuras didina transporto įmonių sąnaudas ir gali paveikti prekių bei paslaugų kainas.
	Average UK diesel price set to reach £2 a litre within days (FT)

	30/09
	JK energijos kainų riba sausį gali padidėti 16 % iki beveik £2 000 per metus tipiniam namų ūkiui.
	UK energy price cap forecast to rise to nearly £2,000 as Iran war drives up prices (FT)

	30/09
	Nuo šiandien JK namų ūkių elektros sąskaitoms taikomas PVM sumažinamas nuo 5 % iki 0 % šešiems mėnesiams, o vyriausybė teigia, kad tai vidutiniam namų ūkiui leis sutaupyti apie £45 per metus. Tačiau tuo pat metu Ofgem kainų riba padidėja 4 %, arba maždaug £60 per metus, iki £1 723, todėl vyriausybei didėja spaudimas prieš biudžetą svarstyti papildomą paramą.
	Energy price cap will rise by 4% from October 2026 (Ofgem)

	
	JK elektros tinklas ir „Palantir“. Valstybinis tinklo operatorius NESO be konkurso skyrė JAV technologijų bendrovei „Palantir“ £21 mln. sutartį, argumentuodamas, kad kritiniai elektros tinklo procesai jau yra pernelyg priklausomi nuo jos technologijų. Sprendimas sustiprino susirūpinimą dėl JK viešojo sektoriaus priklausomybės nuo vieno JAV tiekėjo, ypač energetikos, gynybos, sveikatos apsaugos ir policijos sistemose.
	https://www.ft.com/content/f6a26a17-985f-4283-99c4-ba5d54e94e7f?syn-25a6b1a6=1 

	
	JK–JAV bendradarbiavimas branduolių sintezės srityje. JK ir JAV susitarė stiprinti bendradarbiavimą branduolių sintezės, superkompiuterių ir reguliavimo srityse, siekdamos paspartinti komercinės sintezės energetikos plėtrą. JK tikisi, kad sektorius iki 2030 m. sukurs daugiau kaip 10 tūkst. darbo vietų, o vyriausybė jau yra numačiusi daugiau kaip £2,5 mlrd. investicijų per penkerius metus ir siekia iki 2040 m. įgyvendinti STEP prototipinės sintezės elektrinės projektą.

	https://www.gov.uk/government/news/uk-and-us-fusion-strike-partnership-to-accelerate-clean-energy?utm_medium=email&utm_campaign=govuk-notifications-topic&utm_source=052608bf-f90d-47fd-86f2-3e71ad28eb08&utm_content=daily 

	
	JK infrastruktūros investicijų trūkumas. Naujoje ataskaitoje skaičiuojama, kad planuojamiems rezervuarams, kalėjimams, mokykloms ir kitai infrastruktūrai reikėtų apie £258 mlrd. investicijų, o viešai finansuojant šį poreikį investicijas iki 2030 m. tektų didinti maždaug £25 mlrd. per metus. Ataskaitoje pabrėžiama, kad JK investicijų lygis yra mažiausias G7, todėl siūloma aktyviau pritraukti privatų kapitalą, reformuoti planavimo sistemą ir mažinti reguliacinį bei politinį neapibrėžtumą.

	https://www.ft.com/content/f6a26a17-985f-4283-99c4-ba5d54e94e7f?syn-25a6b1a6=1 

	Startuoliai, fintech, informacinės ir ryšių technologijos, inžinerija ir kt. technologijos

	08/09
	Gordon Brown teigia, kad JK turi stiprią mokslinių tyrimų ir inovacijų bazę, tačiau nesugeba pakankamai gerai išauginti savo startuolių į pasaulinio masto įmones, todėl reikia daugiau investicijų, geresnių kapitalo rinkų ir valstybės paramos. Jis taip pat pabrėžia neišnaudojamą talentą ir mano, kad didesnis produktyvumas bei inovacijų komercializavimas yra būtini ilgalaikiam JK ekonomikos augimui.
	Innovation is the answer to Britain’s elusive growth problem (FT)

	18/09
	JK vyriausybė planuoja dideles investicijas į kosmoso sektorių, ir įvertino naujos kosmoso strategijos reguliavimo reformų rizikas ir finansines pasekmes. Reformomis siekiama sudaryti palankesnes sąlygas inovacijoms, įskaitant palydovų aptarnavimą, gamybą orbitoje ir naujas kosmoso technologijas.
	Helping shape the future of the UK space sector (GOV.UK)

	22/09
	JK ir JAV pradeda naują bendradarbiavimą dirbtinio intelekto ir autonominių technologijų srityje, skirtą kritinės infrastruktūros apsaugai ir grėsmių aptikimui. Tuo pačiu JK ir JAV pirmą kartą iš nepilotuojamo povandeninio aparato paleido JAV torpedą – tai svarbus žingsnis kuriant naujos kartos povandenines technologijas ir stiprinant jūrų saugumą.
	Prime Minister drives global work on artificial intelligence at UNGA as UK and US make history with firing from undersea drone (GOV.UK)

	
	Ekonomikos ir technologijų studijų populiarėjimas. JK A-level ekonomikos egzaminą pasirinkusių mokinių skaičius per metus išaugo 10,5 proc., o ekonomika pirmą kartą pateko tarp penkių populiariausių dalykų. Kartu 14,7 proc. padaugėjo stojančiųjų į inžinerijos ir technologijų studijas, studentams vis labiau orientuojantis į sritis, kurios, jų manymu, turės paklausą DI veikiamoje darbo rinkoje.
	https://www.ft.com/content/db647513-af64-417c-8c2d-8af957f16a6c?syn-25a6b1a6=1 

	
	Anthropic ir JK AI saugumo institutas. „Anthropic“ pirmą kartą nesuteikė JK AI Security Institute išankstinės prieigos prie naujausio modelio „Claude Mythos 5.1“, todėl kilo susirūpinimas dėl galimo JK atsilikimo prieigoje prie pažangiausių JAV DI modelių. Tai vyksta JAV griežtinant eksporto kontrolę jautrioms DI technologijoms ir JK vertinant tiek nacionalinio saugumo, tiek ekonomines tokios priklausomybės rizikas.
	https://www.ft.com/content/560e1c8b-f163-4fd6-b604-e905550ac870?syn-25a6b1a6=1 

	
	Profesinių sąjungų plėtra technologijų sektoriuje. „Meta“ pirmą kartą suteikė profesinei sąjungai „Prospect“ tiesioginę prieigą prie maždaug 5 tūkst. savo JK darbuotojų, leidžiant su jais bendrauti gyvai ir skaitmeniniais kanalais. Susitarimas laikomas ankstyvu pavyzdžiu, kaip profsąjungos sieks plėsti įtaką technologijų sektoriuje, ypač DI diegimo, darbo sąlygų ir kolektyvinių derybų klausimais.
	https://www.ft.com/content/f9ddd64e-1656-4a15-a67a-f68087cefa79?syn-25a6b1a6=1 

	
	„Meta“ teisiniai ginčai dėl Online Safety Act. „Meta“ pradėjo naują teisinį ginčą su „Ofcom“ dėl „WhatsApp“ ir „Instagram“ priskyrimo griežčiau reguliuojamų paslaugų kategorijai, kartu ginčydama mokesčius, galimas baudas ir reguliatoriaus reikalaujamų duomenų apimtį. JK pareigūnai baiminasi, kad gausūs technologijų bendrovių ieškiniai gali lėtinti Online Safety Act įgyvendinimą, nors bendrovės teigia ginčijančios ne patį įstatymą, o jo taikymo proporcingumą.
	https://www.ft.com/content/c1ba743f-7330-4419-bc8d-a8b5ce4420a0?syn-25a6b1a6=1 

	Gynybos inovacijos

	16/09
	Britų kariuomenė gaus naujų žvalgybinių ir stebėjimo dronų, kurie suteiks kariams daugiau informacijos apie mūšio lauką ir padės geriau apsisaugoti nuo kylančių grėsmių. Į dronus investuojama iki £400 mln., o papildomai daugiau nei 1 000 mažesnių dronų bus pristatyta pagal £16 mln. vertės sutartį, taip pat kuriant naujas darbo vietas JK.
	New spy drones to give Army greater powers on the battlefield (GOV.UK)

	23/09
	Plymouth bus skirta £84 mln. investicijų gynybos sektoriui (£50 mln. iš vyriausybės ir iki £34 mln. iš privačių bei vietos partnerių) siekiant sustiprinti miesto, kaip jūrų autonomijos centro, poziciją. Projektas turėtų sukurti beveik 1 000 darbo vietų, padėti dar 500 žmonių įsidarbinti ir suteikti naujų mokymosi bei technologijų galimybių šimtams JK įmonių.
	£84 million to boost Plymouth's defence growth plans (GOV.UK)

	24/09
	JK vyriausybės išlaidos šalies gynybos pramonei 2025/26 m. padidėjo 3,2 % ir pasiekė rekordinį £34,1 mlrd. dydį. Investicijos taip pat remia regionų ekonomiką – didžiausias augimas užfiksuotas Šiaurės Airijoje (+63 %), o gynybos išlaidos 2024/25 m. palaikė apie 274 000 darbo vietų.
	Record-breaking defence spending with UK industry rises above £34 billion, fuelling reindustrialisation across the UK (GOV.UK)

	14/09
	JK startuolis „Isembard“, netoli Tauer tilto, atidarė 160 tūkst. kvadratinių pėdų gamyklą ir būstinę, kuri, teigiama, yra didžiausia nauja gamykla Londono centre nuo Antrojo pasaulinio karo. Joje bus gaminami komponentai dronams, raketoms, robotams ir kitoms pažangioms technologijoms. Tai atspindi augančias investicijas į gynybą ir dirbtinį intelektą bei pastangas atgaivinti Didžiosios Britanijos gamybą.
	Start-up opens factory a mile from Tower Bridge amid defence surge (FT)

	15/09
	Oksfordo universiteto atžalinė kompanija „Alloyed“, kartu su JK gynybos ministerija, sukūrė nebrangius, 3D spausdinimo technologija pagamintus, turboreaktyvinius variklius dronams. Įmonė siekia gaminti variklius, kurie būtų iki 30 proc. pigesni ir efektyvesni už dabartinius modelius.
	Oxford spin-off builds low-cost jet engines for drones (FT)

	
	JK gynybos startuolis „Cambridge Aerospace“. Britų bendrovė „Cambridge Aerospace“ pritraukė $300 mln. investicijų, o jos vertė pasiekė $3,4 mlrd.; lėšos bus skirtos priešraketinių ir priešdroninių sistemų „Starhammer“ ir „Skyhammer“ gamybai plėsti. Bendrovė jau turi JK Gynybos ministerijos užsakymų, plečiasi Europoje ir kuria Norfolke didžiausią Europoje kietojo kuro raketinių variklių gamyklą, siekdama stiprinti JK ir Europos tiekimo grandinių savarankiškumą.

	https://www.ft.com/content/d6584acb-bce5-4a21-959b-f352b53ea892?syn-25a6b1a6=1 

	
	JLR siekia gynybos kontraktų. „Jaguar Land Rover“ derasi su NATO šalimis dėl atnaujinto karinio „Defender Wolf Series II“ tiekimo ir konkuruoja dėl JK Gynybos ministerijos programos, skirtos pakeisti daugiau kaip 5 tūkst. senstančių karinių transporto priemonių. Bendrovė tikisi pasinaudoti augančiomis Europos gynybos išlaidomis ir diversifikuoti pajamas tuo metu, kai automobilių sektorių spaudžia silpnesnė paklausa ir didesnės sąnaudos; JK sutarties vertė per visą jos gyvavimo ciklą gali siekti apie £2 mlrd.

	https://www.ft.com/content/c4641e3b-a605-468e-841b-73a22eee0781?syn-25a6b1a6=1 

	Bendra ekonominė informacija

	
	JK ekonomikos prognozės: 2026 m. rugsėjis
· BVP: 2026 ir 2027 m. prognozuojamas 1,2 % augimas – ekonomika augs, bet gana lėtai. 
· Infliacija: 2026 m. pabaigoje – 3,4 %, o 2027 m. turėtų sumažėti iki 2,3 %. 
· Nedarbas: 2026 m. pabaigoje prognozuojamas 5,1 %, 2027 m. – 5,0 %. 
· Atlyginimai: darbo užmokestis 2026 m. turėtų augti 5,1 %, o 2027 m. augimas sulėtės iki 4,0 %. 
· Palūkanos: Bank of England bazinė palūkanų norma 2026 m. pabaigoje prognozuojama apie 3,75 %, 2027 m. – 3,5 %. 
· Investicijos: bendrosios investicijos 2026 m. turėtų augti 3,7 %, verslo investicijos – 3,6 %. 
· Viešieji finansai: 2026–27 m. valstybės skolinimasis prognozuojamas apie £124 mlrd. 
· Bendra tendencija: ekonomikos augimas išlieka silpnas, tačiau tikimasi, kad infliacija palaipsniui mažės, o palūkanų normos taip pat bus mažinamos. 
	Forecasts for the UK economy: September 2026 (GOV.UK) 

	04/09
	JAV prekybos atstovas Jamieson Greer teigia, kad JK nepakankamai išnaudoja po „Brexit“ atsiradusias galimybes, nes ir toliau glaudžiai derina savo taisykles su ES ir kai kurioms JAV prekėms taiko gana aukštus muitus. Tai apsunkina platesnio JK ir JAV prekybos susitarimo sudarymą. Tuo pat metu JK siekia glaudesnių ekonominių ryšių su ES, todėl vyriausybei tenka sudėtingai derinti prekybos su Europa ir JAV reikalavimus.
	UK is failing to capitalise on Brexit, says top Trump trade official (FT)

	04/09
	Finansų kancleris John Healey perspėja, kad JK laukia sudėtingas biudžetas, nes geopolitinis nestabilumas, aukštesnės energijos kainos ir išaugusios skolinimosi išlaidos kelia grėsmę ekonomikos augimui bei viešiesiems finansams. Siekiama laikytis fiskalinių taisyklių ir išlaikyti finansinį rezervą, todėl gali prireikti didinti mokesčius arba mažinti išlaidas. Kartu Healey nori paspartinti infrastruktūros ir regionines investicijas bei pabrėžia, kad privatus sektorius ir finansinės paslaugos turi atlikti didesnį vaidmenį skatinant augimą. Jis neatmeta galimybės didinti mokesčius bankams, tačiau pabrėžia, kad bankai ir pelningos įmonės yra svarbūs investicijų bei ekonomikos augimo varikliai, todėl ketina tęsti Londono finansų sektoriaus reguliavimo reformą. Pagrindinis jo iššūkis bus suderinti ministro pirmininko Andy Burnham išlaidų planus su būtinybe išlaikyti investuotojų pasitikėjimą ir kontroliuoti valstybės finansus.
	John Healey puts Britain on notice for tough Budget in ‘more dangerous world’ (FT) ‘There’s a desire to see steadiness’: Healey sounds pro-business note as he talks up growth (FT)

	07/09
	Rugpjūtį JK darbuotojų samdymas pirmą kartą per beveik ketverius metus pagerėjo, o tai rodo, kad privataus sektoriaus darbuotojų paklausa ir verslo pasitikėjimas gali pradėti stabilizuotis. Vis dėlto atsigavimas išlieka trapus: laisvų darbo vietų skaičius vis dar mažėja, o didesnės energijos kainos, politinis neapibrėžtumas ir išaugusios skolinimosi išlaidos kelia grėsmę ekonomikos augimui. Verslo organizacijos ragina vyriausybę spalio mėnesio biudžete remti įmones, o ne didinti mokesčius, kas galėtų dar labiau susilpninti darbo rinką.
	UK hiring picks up in latest hint of improving economic confidence (FT)

	07/09
	Prieš šiandien Briuselyje vyksiantį Europos ministro Hamish Falconer ir prekybos komisaro Maroš Šefčovič susitikimą JK sieks, kad jai būtų leista dalyvauti ES kuriamoje „Made in Europe“ politikoje. Šia iniciatyva siekiama stiprinti Europos gamybą ir konkuruoti su subsidijuojamomis Kinijos įmonėmis, tačiau reikalavimas, kad iki 70 % komponentų būtų pagaminta Europoje, galėtų smarkiai paveikti JK automobilių ir plieno pramonę bei glaudžiai integruotas tiekimo grandines tarp JK ir ES. Tuo metu Europos pramonė taip pat susiduria su Kinijos konkurencija – „Eurometal“ prognozuoja, kad šiemet dėl to gali būti prarasta apie 300 000 gamybos darbo vietų.
	EU faces 300,000 factory job cuts as China ‘colonises’ supply chains, industry warns (The Guardian)

	07/09
	Finansų kancleris John Healey šiandien pristato £150 mln. fondą sparčiai augančioms Šiaurės Anglijos įmonėms, tikėdamasis paskatinti ekonomiką per regionų savivaldą, investicijas ir aktyvesnį valstybės vaidmenį. Tačiau po obligacijų rinkos išpardavimo vyriausybė susiduria su būtinybe išlaikyti finansinį patikimumą, todėl Healey taip pat ieško papildomų pajamų, įskaitant galimą didesnį azartinių lošimų apmokestinimą. Verslo atstovai savo ruožtu ragina atsisakyti pensijų „triple lock“ mechanizmo, kad būtų sumažintas spaudimas viešiesiems finansams.
	Chancellor to argue UK economy can ‘turn corner’ despite bond market turmoil (The Guardian), John Healey eyes tax jackpot from slot machines in tight budget (The Times), Scrap the triple lock, businesses urge Burnham (The Telegraph)

	08/09
	JK 30 metų obligacijų pajamingumas pasiekė 5,82 %, aukščiausią lygį nuo 1998 m., todėl vyriausybei skolos aptarnavimas tampa vis brangesnis. Palūkanų išlaidos jau siekia apie £110 mlrd. per metus, o didėjančios skolinimosi išlaidos mažina vyriausybės galimybes prieš spalio biudžetą. 
	UK pays highest borrowing cost since 1998 at gilt sale (FT)

	09/09
	JK vyriausybė skirs daugiau nei £1,5 mlrd. daugiau nei 950 NHS projektų, skirtų ligoninių saugumui, infrastruktūrai ir pasirengimui ištisus metus didėjančiam spaudimui gerinti. Iš jų daugiau nei £200 mln. bus skirta 10 didelių projektų, įskaitant naujas operacines, vaikų ir psichikos sveikatos skyrius, o £1,3 mlrd. – pastatų priežiūrai, saugumui, vėdinimui ir atsparumui ekstremaliam karščiui bei kitoms oro sąlygoms.
	Over £1.5 billion to help NHS withstand year-round pressure (GOV.UK)

	11/09
	2025 m. pirmą kartą būstą perkančių žmonių, besiskolinančių bent 4,5 karto didesnę sumą nei jų metinės pajamos, skaičius išaugo 66 proc. Tai vyko sušvelninus būsto paskolų teikimo taisykles. Kai kurie kreditoriai dabar siūlo paskolas, siekiančias net iki 6,5 karto metinių pajamų ir nors daugiau žmonių gali įsigyti būstą, jie kartu prisiima didesnę skolų naštą.
	First-time buyers load up on mortgage debt after change in lending rules (FT)

	11/09
	JK vyriausybė įgyvendina socialinės paramos sistemos reformas, kurios iki 2030–2031 finansinių metų pabaigos turėtų sutaupyti 1,9 mlrd. svarų sterlingų.
	Reforms to welfare system set to save £1.9 billion by the end of 2030 to 2031 (GOV.UK)

	14/09
	JK vyriausybė rengiasi perimti plieno gamintoją „Speciality Steel UK“. Siekiama apsaugoti daugiau nei 1 300 darbo vietų ir išsaugoti strategiškai svarbų ekologiško plieno gamintoją aviacijos, gynybos ir energetikos pramonei, nors tai gali sukelti ilgalaikių išlaidų mokesčių mokėtojams.
„British Steel“ nacionalizavimas JK mokesčių mokėtojams jau kainavo 555 mln. svarų, teigia Bendruomenių Rūmų komitetas. Parlamentarai kritikavo vyriausybę dėl aiškaus ilgalaikio plano trūkumo.
	UK government to take over insolvent steelmaker (FT) UK losing £1.3mn a day on nationalised steelworks (FT)

	16/09
	Kancleris John Healey svarsto didinti didesnių statymų lošimo automatų mokesčius lažybų punktuose ir suaugusiųjų lošimų centruose. Tuo pačiu Healey siekia išvengti poveikio tradicinėms vietoms, tokioms kaip barai, bingo klubai ir pajūrio atrakcionų salės. Lošimų pramonė įspėja, kad ši priemonė gali lemti daugelio punktų uždarymą ir darbo vietų praradimą, o šalininkai teigia, kad ši priemonė galėtų padidinti biudžeto pajamas ir padėti spręsti su lošimais susijusią žalą.
	UK chancellor considering Budget tax raid on higher stake slot machines (FT)

	16/09
	JK metinė infliacija rugpjūtį padidėjo iki 3,1 proc., palyginti su 2,9 proc. liepą, daugiausia dėl smarkiai išaugusių benzino ir dyzelino kainų bei brangstančios energijos, kurias paskatino konfliktas Artimuosiuose Rytuose. Tai sustiprino spaudimą vartotojams ir politikos formuotojams, nors pagrindinė ir paslaugų infliacija išliko nepakitusi.
	UK inflation rose to 3.1% in August (FT), UK inflation rate rises to 3.1% (The Times), Interest rates held but Bank signals rise if energy prices stay high (BBC)

	17/09
	Didžiausi JK kreditoriai padidino fiksuotų hipotekos paskolų palūkanas iki 0,3 procentinio punkto. Didesnė infliacija, naftos kainos ir rinkų svyravimai kelia skolinimosi kainą. Anglijos bankas bazinę palūkanų normą paliko 3,75 proc., tačiau išaugo lūkesčiai dėl galimo palūkanų didinimo, todėl dalis žmonių atidėjo būsto pirkimą ar paskolos refinansavimą.
	UK lenders raise mortgage rates as inflation fears intensify (FT)

	17/09
	Nauji JK Nacionalinės statistikos biuro duomenys rodo, kad 2009–2019 m. JK produktyvumas kasmet vidutiniškai augo 1,3 proc.
	Productivity flash estimate and overview, UK: April to June 2026 and January to March 2026 (ONS)

	17/09
	Anglijos bankas bazinę palūkanų normą paliko 3,75 proc., tačiau užsiminė, kad ją gali tekti didinti, nes kitais metais infliacija gali viršyti 4 proc.
	Bank of England says rates likely to rise as it overhauls gilt sales (FT)

	17/09
	JK finansų ministras John Healey ragins ES finansų ministrus įtraukti Didžiąją Britaniją į ES „Made in Europe“ pramonės politiką, siekiant iš naujo stiprinti po „Brexit“ susilpnėjusius ryšius. Londonas nori glaudesnio bendradarbiavimo gamybos, technologijų ir gynybos srityse, tačiau ES pareigūnai perspėja, kad JK įtraukimas nėra garantuotas ir gali susidurti su Prancūzijos bei Europos Parlamento pasipriešinimu.
	John Healey to urge Brussels to include UK in ‘Made in Europe’ policy  (FT)

	18/09
	JK mažmeninė prekyba rugpjūtį išaugo 0,5 proc., gerokai viršydama ekonomistų prognozuotą 0,2 proc. kritimą. Karšti orai paskatino išlaidas maistui, gėrimams ir drabužiams. Duomenys rodo, kad vartotojai išliko gana atsparūs nepaisant didesnių energijos ir skolinimosi kaštų, tačiau vėliau šiais metais namų ūkių finansams prognozuojamas didesnis spaudimas.
	UK retail sales rose more than forecast in August (FT)

	22/09
	JK vyriausybės skolinimasis rugpjūtį siekė £18,3 mlrd. (£3,5 mlrd. daugiau nei prognozavo OBR) daugiausia dėl didesnių palūkanų išlaidų ir infliacijos keliamų viešojo sektoriaus kaštų. Tai dar labiau apsunkina finansinę padėtį prieš spalio 28 d. biudžetą, o ekonomistai tikisi, kad vyriausybės turimas fiskalinis rezervas gali sumažėti maždaug perpus nuo kovo mėnesį prognozuotų £23,6 mlrd.
	UK government borrowing surges in blow to Healey ahead of Budget (FT)

	22/09
	JK ir ASEAN šalys susitarė stiprinti ekonominį bendradarbiavimą, daugiausia dėmesio skirdamos prekybai, finansinėms paslaugoms, skaitmeninei ekonomikai, technologijoms ir švariai energijai. Šalys pabrėžė atvirų ir taisyklėmis grindžiamų rinkų svarbą bei siekį stiprinti tiekimo grandines ir investicijas. 2025 m. JK ir ASEAN prekybos vertė viršijo £62 mlrd.
	ASEAN-UK joint declaration on economic cooperation (GOV.UK)

	23/09
	JK vyriausybė prieš spalio 28 d. biudžetą svarsto sumažinti fiskalinį rezervą nuo kovo mėnesį prognozuotų £23,6 mlrd. iki maždaug £14–£15 mlrd.
	Treasury open to smaller fiscal headroom to reduce UK tax rises (FT)

	25/09
	Vyriausybė skyrė £210 mln. Anglijos miestų centrų ir pagrindinių prekybos gatvių atgaivinimui, įskaitant £125 mln. apleistų pastatų pertvarkymui į sveikatos centrus, bendruomenės erdves, kavines ar biurus. Dar £65 mln. bus skirta rizikuojantiems užsidaryti verslams, o £20 mln. – tuščių patalpų nuomai ir kooperatyvų plėtrai.
	Boarded-up high streets brought back to life with £210m boost (GOV.UK)

	26/09
	JK vyriausybė planuoja „Your First Home“ schemą, panašią į ankstesnę „Help to Buy“. Pagal šią schemą, pirmą kartą būstą perkantiems asmenims būtų galima įsigyti naujos statybos būstą sumokėjus vos 2,5 % pradinį įnašą, o valstybė suteiktų 20 % dydžio paskolą. Iš pradžių šiai paskolai nebūtų taikomos palūkanos, tačiau jų taikymo laikotarpis nėra apribėžtas. Schema siekiama palengvinti būsto įsigijimą ir paskatinti naujų namų statybą tuo metu, kai mažėjančios statybų apimtys apsunkina vyriausybės tikslą per parlamentinę kadenciją pastatyti 1,5 mln. naujų būstų.
	New first-time buyer scheme to be confirmed at Budget (GOV.UK), Burnham to revive Help to Buy scheme in bid to aid first-time buyers (FT)

	28/09
	Londono būsto rinka smarkiai sulėtėjo. Būsto kainos per metus iki liepos sumažėjo 3,3 %, o parduodamų objektų skaičius pasiekė aukščiausią lygį per 16 metų. Aukštos kainos, brangios hipotekos, mokesčių pokyčiai, nuotolinis darbas ir mažėjanti užsienio investuotojų paklausa ypač paveikė centrinį Londoną, kuriame būsto kainos dabar gerokai atsilieka nuo kitų JK regionų augimo.
	How London became the property market’s black sheep (FT)

	28/09
	ONS tyrimas parodė, kad ekonominis neaktyvumas JK po pandemijos buvo gerokai mažesnis, nei anksčiau rodė oficiali statistika. Labour Force Survey metodika pervertino nedirbančių vyresnio amžiaus žmonių skaičių. Nauji duomenys rodo, kad 2022–2024 m. vidutiniškai kiekvieną ketvirtį dirbo apie 174 tūkst. daugiau žmonių, nei buvo manyta.
	Post-Covid economic inactivity was much lower than thought, ONS says (FT)

	28/09
	Kancleris John Healey pristatė JK reindustrializacijos viziją ir paskelbė £6 mlrd. planą Škotijoje pastatyti tris naujus plaukiojančius dokus Karališkojo laivyno povandeninių laivų bazėje. Tai platesnės vyriausybės strategijos dalis, kuria siekiama pradėti „naują industrializacijos erą“, daugiau viešųjų pirkimų nukreipti JK įmonėms, atgaivinti buvusius pramonės regionus, kurti kvalifikuotas darbo vietas ir stiprinti šalies pramonės bei tiekimo grandinių atsparumą. Healey pabrėžė pažangios gamybos svarbą ekonomikos augimui ir nacionaliniam saugumui, tačiau išlieka klausimas, kaip šias ambicijas suderinti su vyriausybės skolinimosi taisyklėmis ir ribotu biudžetu. Artėjant spalio biudžetui, žiniasklaidoje daugėja diskusijų apie galimus mokesčių didinimus, o kalba daugiau siekė nubrėžti ekonomikos augimo kryptį nei pateikti konkrečius atsakymus, kaip bus finansuojami konkuruojantys vyriausybės įsipareigojimai.
	FT, Healey pledges “new age of industrialisation” as Government backs British shipbuilding (GOV.UK), The Times, The Guardian, BBC, FT

	28/09
	Andy Burnham konferencijos kalboje daugiausia dėmesio skyrė socialinės priežiūros reformai ir jos finansavimui. Burnham svarsto galimybę atsisakyti dabartinio pensijų „trigubo užrakto“ (triple lock) ir tokiu būdu sutaupyti lėšų socialinei priežiūrai. Pasiūlymas sukėlė nesutarimų Darbo partijoje ir profsąjungų pasipriešinimą, tačiau alternatyva būtų reikšmingas mokesčių didinimas.
	Burnham to signal end of triple lock (The Telegraph)

	30/09
	JK ekonomika antrąjį 2026 m. ketvirtį išaugo 0,5 %, o ne anksčiau skelbtus 0,4 %, daugiausia dėl stipresnio paslaugų sektoriaus augimo. Duomenys taip pat parodė didesnes verslo investicijas ir augančias namų ūkių realiąsias pajamas, tačiau ekonomistai perspėja, kad didesnės energijos ir skolinimosi išlaidos gali susilpninti augimą ateinančiais mėnesiais.
	UK economy grows faster than first estimated in second quarter (FT)

	17/09
	Ispanijos bankas ABANCA Portugalijoje pradėjo specializuotą paslaugą „ABANCA MAR“. Paslauga yra skirta finansuoti su jūra susijusioms įmonėms – nuo žvejybos, akvakultūros ir laivų statybos iki jūrų turizmo, uostų, atsinaujinančiosios energijos ir jūrų biotechnologijų. Bankas „Blue Economy“ siekia pasinaudoti šalies maždaug 2 500 km pakrante bei 1,7 mln. km² išskirtine ekonomine zona, o specializuotas finansavimas būtų pritaikomas prie skirtingų sektorių poreikių. ABANCA taip pat tikisi stiprinti Portugalijos ir Ispanijos įmonių bendradarbiavimą tokiose srityse kaip laivų statyba, remontas ir jūros gėrybių platinimas.
	ABANCA targets Portugal’s Blue Economy with specialist banking service (portugalresident) 

	24/09
	Portugalijos Viešųjų finansų taryba (CFP) padidino 2026 m. ekonomikos augimo prognozę iki 2,2 % ir vis dar prognozuoja 0,2 % BVP biudžeto perteklių, daugiausia dėl spartesnio ekonomikos augimo ir beveik visiško ES Atsigavimo ir atsparumo plano (PRR) įgyvendinimo. Tačiau nuo 2027 m. viešieji finansai turėtų grįžti į deficitą, kuris iki 2030 m. gali pasiekti 1,7 % BVP, nes pajamos mažės greičiau nei išlaidos, o didės palūkanų bei gynybos išlaidos. CFP taip pat perspėja, kad Portugalijos grynųjų išlaidų augimas viršija su ES sutartus limitus, o valstybės skolos aptarnavimo kaštai iki 2030 m. gali padidėti daugiau nei 50 %.
	Council of Public Finances “more optimistic about economy this year” (portugalresident) 

	29/09
	Portugalija siekia patekti į 10 konkurencingiausių pasaulio turizmo rinkų, tačiau vyriausybė nori orientuotis ne vien į didesnį turistų skaičių, o į didesnę turizmo sukuriamą ekonominę vertę. 2025 m. turizmas tiesiogiai sudarė 8,1 % šalies bendrosios pridėtinės vertės, o įskaičiavus netiesioginį poveikį – €36,2 mlrd. arba 11,8 % BVP; 2026 m. nakvynių skaičius augo 2,1 %, o apgyvendinimo pajamos – 4,9 %. Vyriausybė tikisi didesnės vertės iš turizmo per investicijas, inovacijas, kvalifikuotesnę darbo jėgą ir stipresnius ryšius su vietos ekonomika, kartu išsaugant šalies kultūrinį identitetą, gastronomiją ir regionų išskirtinumą.
	Portugal aims to break into top 10 most competitive tourism markets (theportugalnews) 

	30/09
	Portugalijos ekonomika 2026 m. antrąjį ketvirtį augo 2,5 % per metus – dvigubai greičiau nei euro zonos ekonomika, o ketvirtinis augimas siekė 0,8 %, todėl metinė BVP augimo prognozė padidinta iki 2,3 %. Ekonomikos augimą lydėjo stipri darbo rinka: nedarbas sumažėjo iki rekordiškai žemo 5,3 %, o dirbančiųjų skaičius pasiekė 5,4 mln., tačiau augantys darbo kaštai, kurie padidėjo 5,4 % ir viršijo produktyvumo augimą, bei lėtėjančios investicijos kelia naujų iššūkių. Tuo pačiu valstybės skola turėtų mažėti iki 85,7 % BVP 2026 m. ir 82,5 % 2027 m., o tolesnės investicijos priklausys nuo ES finansavimo programų įgyvendinimo.
	Portuguese economy grows at twice the rate of the Eurozone (theportugalnews) 

	Egipto ir Omano ekonominis bendradarbiavimas. Egipto investicijų ir užsienio prekybos ministras Mohamed Farid su Omano ekonominių ir laisvųjų zonų institucijos vadovu aptarė galimybes stiprinti dvišalę prekybą, investicijas ir bendradarbiavimą tarp specialiųjų ekonominių bei laisvųjų zonų. 

	Omano iždo vekselių emisija. Omano centrinis bankas išplatino 26,9 mln. OMR vertės trumpalaikių valstybės iždo vekselių: 20,4 mln. OMR – 91 dienos ir 5,5 mln. OMR – 182 dienų terminui, o jų vidutinis pajamingumas siekė atitinkamai apie 3,84 ir 3,96 proc. 

	Omano gamintojų kainų šuolis. Omano gamintojų kainos antrąjį ketvirtį per metus išaugo 32,7 proc., daugiausia dėl smarkiai pabrangusios žalios naftos, gamtinių dujų ir rafinuotų naftos produktų; kasybos ir gavybos sektoriaus kainos augo 31 proc. 

	Dar viena Omano iždo vekselių emisija. Omano centrinis bankas išplatino 14,5 mln. OMR vertės 91 ir 182 dienų trukmės valstybės iždo vekselių, kurių vidutinis pajamingumas siekė atitinkamai apie 4,03 ir 4,13 proc. 

	Omano ekonomika išlieka atspari regioninei krizei. Omano ekonomiką nuo regioninių sutrikimų iš dalies apsaugo galimybė eksportuoti per uostus už Hormūzo sąsiaurio ribų ir aukštos naftos bei dujų kainos; prognozuojama, kad 2026 m. BVP augs apie 4,5 proc., daugiausia dėl didesnės angliavandenilių gavybos, nors ne naftos sektoriaus augimas lėtėja. Pasted text
Prekyba ir viešieji finansai. Pirmąjį 2026 m. pusmetį Omano prekybos perteklius išaugo 51 proc., o fiskalinė padėtis smarkiai pagerėjo dėl didesnių naftos ir dujų pajamų; visų metų biudžeto perteklius prognozuojamas apie 4,5 proc. BVP. Pasted text Pasted text
Investicijos ir diversifikacija. Omanas spartina investicijas į logistiką, uostus, geležinkelius, žaliąjį vandenilį, atsinaujinančią energetiką ir pažangią gamybą, siekdamas sustiprinti savo, kaip regioninio logistikos ir pramonės centro, vaidmenį. Vienas svarbiausių projektų – 2,9 mlrd. OMR investicijų paketas Duqme, apimantis žaliąjį vandenilį, baterijų medžiagas ir 2,7 GW saulės, vėjo bei energijos kaupimo pajėgumus. Pasted text Pasted text
Rizikos. Turizmas išlieka silpnesnis dėl regioninės įtampos, o infliacija rugpjūtį pasiekė 3,4 proc., maisto kainoms augant apie 7 proc.; tai kartu su lėtesniu užimtumo augimu gali slopinti vidaus vartojimą. Pasted text Pasted text

